b'\n_START_ARTICLE_\nMikki Ketel\xc3\xa4\n_START_PARAGRAPH_\nMikko (Mikki) Ketel\xc3\xa4 (1876 \xe2\x80\x93 1957) oli suomalainen yleisurheilija. Palomiehen\xc3\xa4 ty\xc3\xb6skennellyt Ketel\xc3\xa4 voitti Suomen ensimm\xc3\xa4isen urheilukuninkuuden vuonna 1902. K\xc3\xa4sitteen\xc3\xa4 laji yleisurheilu oli viel\xc3\xa4 tuntematon ja puhuttiinkin \xe2\x80\x9dyleisest\xc3\xa4 urheilusta\xe2\x80\x9d, lis\xc3\xa4ksi kilpailujen viimeinen laji, johon selvisi kaksi parasta kilpailijaa, oli paini. Vuoden 1903 kilpailuihin Ketel\xc3\xa4 l\xc3\xa4hti my\xc3\xb6s mukaan, mutta keskeytti ep\xc3\xa4onnistuttuaan kiekonheitossa._NEWLINE_Syyskuussa 1906 Ketel\xc3\xa4 ry\xc3\xb6sti helsinkil\xc3\xa4isten ty\xc3\xb6l\xc3\xa4isaktivistien kanssa Yhdyspankin Hakaniemen konttorin. Miehet pakenivat Tukholmaan, jossa heid\xc3\xa4t my\xc3\xb6hemmin pid\xc3\xa4tettiin. Ketel\xc3\xa4n lis\xc3\xa4ksi joukkioon kuuluivat muun muassa Karl Gustaf Konrad Nyman ja Kaarlo Luoto. H\xc3\xa4net tuomittiin kuudeksi vuodeksi kuritushuoneeseen, ja senaatti hylk\xc3\xa4si Ketel\xc3\xa4n armonanomuksen tammikuussa 1908._NEWLINE_Ketel\xc3\xa4 muutti my\xc3\xb6hemmin Yhdysvaltoihin.'